Il-President ta' Malta Marie Louise Coleiro Preca, il-Prim Ministru Joseph Muscat, il-Kap tal-Oppożizzjoni Simon Busuttil, deputati miż-żewġ naħat tal-Kamra u politiċi mill-partiti kollha kienu fost is-16,000 persuna li ħadu sehem fit-sitt edizzjoni ta' The President's Solidarity Fun Run . Il-President qalet li m'għandhiex kliem biex tfaħħar lill-poplu Malti kollu tas-solidarjetà li wera b'risq il-Malta Community Chest Fund, li kull erba' ġimgħat tonfoq €230,000. Madwar €200,000 minnhom imorru f'kimoteropija speċjalizzata għal persuni morda bil-kanċer. Għal din il-Fun Run, li saret b'kollaborazzjoni mal-Kunsill Malti għall-Isport, ġew żewġ personalitajiet Taljani, Toto Schillaci, eks- footballer Taljan tat-Tazza tad-Dinja, u Francesco Mariotti, żeffien li ħa fama kbira mill-programm popolari Taljan Amici. Marie Louise Coleiro Preca rringrazzjat lill-Maltin u Għawdxin li qed juru b'iktar saħħa li fejn hemm bżonn ta' solidarjetà, huma jagħrfu jingħaqdu bis-saħħa u bil-qalb biex jagħtu l-appoġġ tagħhom. Għall-ewwel darba, The President's Solidarity Fun Run kellha erba' rotot. Il-President mxiet mir-rotta tal-Università filwaqt li s-Sur Edgar Preca mexa mir-rotta ta' Santa Venera. Rotta oħra kienet dik mill-pjazza ta' Raħal Ġdid u dik mill-Palazz ta' San Anton. Ritratti: DOI – Clodaugh Farrugia O'Neill, Pierre Sammut, Omar Camilleri .td_uid_3_5ee4de468a9d7_rand.td-a-rec-img{text-align:left}.td_uid_3_5ee4de468a9d7_rand.td-a-rec-img img{margin:0 auto 0 0} #td_uid_4_5ee4de468ae79 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/ffff.141675564718-80x60.jpg) 0 0 no-repeat}#td_uid_4_5ee4de468ae79 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/dfsdg-80x60.jpg) 0 0 no-repeat}#td_uid_4_5ee4de468ae79 .td-doubleSlider-2 .td-item3{background:url(https://cdn.newsbook.com.mt/wp-content/uploads/2018/05/wwwwwwww-80x60.jpg) 0 0 no-repeat} 1 minn 3